S-4895/2021

Mál þetta, sem dómtekið var 3. nóvember sl., er höfðað með ákæru, útgefinni af lögreglustjóranum á höfuðborgarsvæðinu 19. október 2021, á hendur A-kk-þgf D-kk-þgf S-kk-þgf, kt.

[...]

,

[...]

, Reykjavík.

I.

Fyrir þjófnaðarbrot með því að hafa:

1. Mánudaginn 26. október 2020 í félagi við A, kt.

[...] stolið úlpu, handtösku, seðlaveski og hrærivél af heimili B að [...] í Reykjavík, sem hafði leyft þeim að gista á heimilinu, þar sem þau voru heimilislaus á þessum tíma.

2. Þriðjudaginn 29. desember 2020 í verslun Icewear, Kringlunni 4- 12 í Reykjavík, stolið úlpu að söluverðmæti kr. 27.192,-.

3. Fimmtudaginn 31. desember 2020 í verslun Lyfju, Smáratorgi 1 í Kópavogi, stolið ilmvatni af gerðinni Boss að söluverðmæti kr. 12.423,-.

4. Laugardaginn 9. janúar 2021 í félagi við A, kt.

[...]

, í verslun Elko, Skógarlind 2 í Kópavogi, stolið tveimur farsímum, annars vegar af gerðinni i Phone Pro Max 128 GB að söluverðmæti kr. 219.995,- og hins vegar af gerðinni i Phone 12 128 GB að söluverðmæti kr. 169.995,-, samtals að söluverðmæti kr. 389.990,-.

5. Þriðjudaginn 12. janúar 2021 í félagi við A, kt.

[...]

, í verslun Elko, Skógarlind 2 í Kópavogi, stolið tveimur farsímum af gerðinni i Phone 12 Pro 128 GB, samtals að söluverðmæti kr. 399.990,-.

6. Fimmtudaginn 14. janúar 2021, í verslun Pennans Eymundssonar, Hallarmúla 4 í Reykjavík, stolið rafmagnshlaupahjóli að söluverðmæti kr. 56.699,-.

7. Laugardaginn 13. febrúar 2021 í verslun Elko, Skógarlind 2 í Kópavogi, stolið farsíma af gerðinni i Phone 11 Pro 64 GB, að söluverðmæti kr. 139.984,-.

8. Sunnudaginn 14. febrúar 2021 í verslun Elko, Fiskislóð 15 í Reykjavík, stolið minniskorti af gerðinni Kingston 64 GB Micro SDXC Canvas React að söluverðmæti kr. 6.994,-.

9. Sunnudaginn 21. febrúar 2021 í verslun Elko, Fiskislóð 15 í Reykjavík, stolið spjaldtölvu af gerðinni Samsung Galaxy Tab S7+ að söluverðmæti kr. 194.995,-10. Þriðjudaginn 23. febrúar 2021 í verslun Elko, Skógarlind 2 í Kópavogi, stolið farsíma af gerðinni i Phone 11 Pro 64 GB að söluverðmæti kr. 169.984,-.

11. Fimmtudaginn 25. febrúar 2021 í verslun Elko, Skeifunni 7 í Reykjavík, stolið annars vegar utanáliggjandi hörðum diski af gerðinni Toshiba Canvio Premium 4 TB að söluverðmæti kr. 23.990,- og hins vegar farsíma af gerðinni i Phone 12 Pro Max 128 GB að söluverðmæti kr. 219.995,-, samtals að söluverðmæti kr. 243.985,-.

12. Miðvikudaginn 5. maí 2021 í verslun Origo, Borgartúni 37 í Reykjavík, stolið heyrnartólum, annars vegar af gerðinni Bose NC700 og hins vegar af gerðinni Bose QC35, samtals að söluverðmæti kr. 119.800,-.

13. Mánudaginn 10. maí 2021 í félagi við A, kt.

[...]

, í verslun Elko, Skógarlind 2 í Kópavogi, stolið farsíma af gerðinni i Phone 12 128 GB að söluverðmæti kr. 169.995,-.

14. Laugardaginn 22. maí 2021 í félagi við A, kt.

[...]

, í verslun Elko, Skógarlind 2 í Kópavogi, stolið farsíma af gerðinni i Phone 12 128 GB að söluverðmæti kr. 169.995,-.

15. Föstudaginn 28. maí 2021 í verslun Elko, Fiskislóð 15 í Reykjavík, stolið farsíma af gerðinni i Phone 12 Pro 128 GB að söluverðmæti kr. 199.995,-.

16. Föstudaginn 25. júní 2021 í félagi við A, kt.

[...]

, og í auðgunarskyni farið inn á veitingastaðinn Old Iceland, Laugavegi 72 í Reykjavík, með því að opna útidyrnar með lykli, sem A hafði stolið af bar veitingahússins kvöldið áður og stolið þaðan spjaldtölvu af gerðinni Apple Ipad, hátalara og tölvu, allt að óþekktu verðmæti.

Telst háttsemi ákærða í framangreindum ákæruliðum varða við 244. gr. almennra hegningarlaga nr. 19/1940.

II.

Fjársvik, með því að hafa laugardaginn 1. maí 2021, í félagi við A, kt. [...], að [...] i Reykjavík, blekkt C til að afhenda sér hlaupahjól að verðmæti kr. 45.000,- sem þau þóttust hafa greitt fyrir með því að sýna falsað skjáskot af millifærslu fyrir viðskiptunum en greiðslan barst ekki inn á reikning tjónþola.

Telst háttsemi þessi varða við 248. gr. almennra hegningarlaga nr. 19/1940.

III.

Þjófnað og fjársvik með því að hafa, föstudaginn 27. ágúst 2021, stolið greiðslukorti tengdu reikningi Landsbankans nr.

[...]

, útgefið á nafn

[...] ákærða, D, kt.

[...]

, og síðar notað greiðslukortið í blekkingarskyni og án heimildar til að greiða fyrir þjónustu og varning í eftirfarandi tilvikum:

Tilvik Færslud. Færslutími Staðsetning Fjárhæð kr. Tegund: 1. 27.08.2021 16:52 Mónakó 1.300 Greiðsla 2. 27.08.2021 16:37 Mónakó 2.100 Greiðsla 3. 27.08.2021 16:01 Strætó, miðasala 490 Greiðsla 4. 27.08.2021 14:34 Strætó, miðasala 1.930 Greiðsla 5. 27.08.2021 14:30 Hraunberg Söluturn 1.690 Greiðsla 6. 27.08.2021 14:29 Hraunberg Söluturn 2.598 Greiðsla 7. 27.08.2021 14:25 HOTELSCOM9180746018318 50.466 Greiðsla

Samtals greiðsla kr. 60.574

Telst háttsemi þessi varða við 244. og 248. gr. almennra hegningarlaga nr. 19/1940.

M: [...]

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna ákærukafla II. gerir C, kt. [...], þá kröfu að ákærði verði dæmdur til að greiða henni kr. 45.000,-, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 1. maí 2021, þar til mánuður er liðinn frá birtingu kröfunnar, en síðan dráttarvaxta samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði hefur játað skýlaust fyrir dómi þá háttsemi sem honum er gefið að sök samkvæmt ákæru og samþykkt bótakröfu vegna kafla nr. II. í ákæru. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, verjanda ákærða og ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda.

Ákærði er fæddur í [...]. Samkvæmt framlögðu sakavottorði, dagsettu 13. október 2021, á ákærði nokkurn sakaferil að baki sem nær allt aftur til ársins 1995. Fram kemur í vottorðinu að frá árinu 1996 hefur ákærði 15 sinnum verið sakfelldur fyrir auðgunarbrot. Nú síðast með dómi Héraðsdóms Reykjavíkur 5. júlí 2019. Þá var ákærða veitt reynslulausn 13. júní 2020 í eitt ár af 100 daga eftirstöðvum refsingar. Með brotum sínum í 1- 15 ákærulið í I. kafla ákæru og broti í II. kafla ákæru rauf ákærði reynslulausnina. Verða eftirstöðvarnar því teknar upp og dæmdar með í máli þessu, sbr. 1. mgr. 82. gr. laga nr. 15/2016, um fullnustu refsinga, og ákærða gerð refsing í einu lagi, sbr. 60. gr. og 77. gr. almennra hegningarlaga nr. 19/1940.

Við ákvörðunar refsingar verður litið til þess að ákærði hefur skýlaust játað fyrir dómi þá háttsemi sem honum er gefið að sök samkvæmt ákæru og samþykkt bótakröfu vegna II. kafla ákæru. Einnig verður litið til þess sem fram kom í máli verjanda ákærða að ákærði hefði verið samvinnufús við rannsókn málsins og sé að leita sér aðstoðar og kominn í endurhæfingar og stuðningsmeðferð, er það stutt gögnum. Þá kom fram í máli ákærða að hann sé fullur iðrunar, hafi löngun til þess að snúa við blaðinu og sé að reyna að bæta ráð sitt. Verður framangreint metið ákærða til refsimildunar sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn ber að líta til þess að ákærði er nú sakfelldur fyrir 18 auðgunarbrot ensamkvæmt sakaferil ákærða hefur hann margoft áður verið sakfelldur fyrir auðgunarbrot, verður það metið ákærða til refsiþyngingar, sbr. 255. gr. og 71. gr. almennra hegningarlaga nr. 19/1940. Þá horfir einnig til refsiþyngingar að brot í ákæruliðum nr. 1,4, 5, 13, 14, 16, í I. kafla ákæru og brot í II. kafla ákæru, voru framin í félagi við tilgreindan aðila, sbr. 2. mgr. 244. og 2. mgr. 70. gr. almennra hegningarlaga nr. 19/1940. Þá er einnig að mati dómsins aukinn ásetningur vegna brota í II. og III. kafla ákæru. Er það metið ákærða til refsiþyngingar, sbr. 2. og 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, sakaferil ákærða, dómvenju og virtum ákvæðum 60. og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 16 mánuði. Gæsluvarðhald sem ákærði hefur sætt óslitið frá 11. október 2021 skal dragast frá refsingunni, með fullri dagatölu, sbr. 76. gr. almennra hegningarlaga nr. 19/1940, eins og nánar greinir í dómsorði.

Líkt og að framan greinir liggur fyrir bótakrafa í málinu vegna kafla nr. II. í ákæru. Gerð er sú krafa að ákærða verði gert að greiða C, 45.000 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 1. maí 2021, þar til mánuður er liðinn frá birtingu kröfunnar, en síðan með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Í þinghaldi 3. nóvember sl. féllst ákærði á bótakröfuna. Bótakrafan var fyrst kynnt ákærða við þingfestingu málsins 3. nóvember sl. og reiknast því dráttarvextir af kröfunni þegar mánuður er liðinn frá því tímamarki.

Ákærði greiði málsvarnarþóknun skipaðs verjanda síns, D-kk-ef P-x-x lögmanns, sem með vísan til tímaskýrslu lögmannsins þykir hæfilega ákveðin 801.040 krónur, að meðtöldum virðisaukaskatti auk ferðakostnað verjandans, 13.680 krónur. Þá greiði ákærði þóknun tilnefnds verjanda á rannsóknarstigi G-kk-ef S-x-x R-kk-ef lögmanns 141.360 krónur að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið S-kvk-nf H. B-x-x aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf D-kk-nf S-kk-nf, sæti fangelsi í 16 mánuði. Frá refsingu dregst óslitið gæsluvarðhald ákærða frá 11. október 2021.

Ákærði greiði C, 45.000 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 1. maí 2021 til 3. desember 2021 en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, D-kk-ef P-x-x lögmanns, 801.040 krónur, að meðtöldum virðisaukaskatti auk ferðakostnaðar verjandans, 13.680 krónur. Ákærði greiði og þóknun tilnefnds verjanda á rannsóknarstigi G-kk-ef S-x-x R-kk-ef lögmanns 141.360 krónur að meðtöldum virðisaukaskatti.

S-kk-nf Ö-kk-nf C-kk-nf